Р Е П У Б Л И К А С Р Б И Ј А

ГРАД БЕОГРАД - ГРАДСКА ОПШТИНА ЗЕМУН

ПРЕДСЕДНИК

БРОЈ: 06-28/2020- V

ДАТУМ: 18. мај 2020. године

ЗЕМУН, МАГИСТРАТСКИ ТРГ БР.1

На основу Наредбе о проглашењу епидемије заразне болести COVID - 19 ( ''Сл. гласник РС'', бр 37/20), Наредбе о забрани окупљања у Републици Србији на јавним местима у затвореном и отвореном простору ( ''Сл. гласник РС'', бр 66/20), члана 6. Одлуке о начину, критеријумима и мерилима за финансирање и суфинансирање програма и пројеката у области културе, из буџета Градске општине Земун ( ''Сл. лист Града Београда'', бр. 38/18), Одлуке о буџету градске општине Земун за 2020. годину („Сл. лист града Београда“ бр. 131/19 и 47/20) и на основу члана 37. Став 1. Тачка 11. Статута Градске општине Земун ( ''Сл. лист Града Београда'', бр. 95/19- пречишћен текст) председник Градске општине Земун доноси

ОДЛУКУ О СТАВЉАЊУ ВАН СНАГЕ ЈАВНОГ КОНКУРСА ЗА ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА У ОБЛАСТИ КУЛТУРЕ ИЗ БУЏЕТА ГРАДСКЕ ОПШТИНЕ ЗЕМУН

1. Ставља се ван снаге Јавни конкурс за финансирање и суфинансирање програма и пројеката у области културе из буџета Градске општине Земун за 2020. годину, расписан дана 21. јануара 2020. године, под бројем 06-28/2020-V.
2. Налаже се Управи Градске општине Земун да одлуку о обустави поступка објави на огласној табли, званичној интернет страници општине, порталу е- Управе и дневном штампаном медију.
3. Приспела конкурсна документација по Јавном конкурсу може се преузети у канцеларији број 36. I спрат, Градска општина Земун, ул. Магистратски трг бр.1.

ПРЕДСЕДНИК

Дејан Матић с.р.